KARAMAZOV-II-WEB	Hè pòc, per cèrt, me condaue un bulgar en Moscòu, contunhèc Ivan Fiódorovich, coma se non auesse entenut a sa frair, qu'es turcs e es circasians que son aquiu, en Bulgaria, cranhosi d'ua revòuta en massa des eslaus, cometen tota sòrta de mauvestats; ei a díder, usclen, esgòrgen, viòlen hemnes e mainades, as detengudi les clauen enes barralhes pes aurelhes e atau les dèishen enquiath londeman, pr'amor de, dempús, despenjar-les…